জনসংখ্যার বিচারে ভারতীয়রা পৃথিবীর দ্বিতীয় বৃহত্‍ জনগোষ্ঠী। ২০১১ সালের শেষ জনগণনা তথ্য অনুযায়ী, ভারতে ভারতীয়দের সংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। সামগ্রিক বিশ্বের জনসংখ্যার নিরিখে ভারতীয়দের সংখ্যা ১৭.৫%। ভারতীয়দের জনসংখ্যা বৃদ্ধির হার যদিও ১.৪১%, যা বিশ্বে ৯৩তম। তবুও অনুমান করা হচ্ছে যে, ২০৫০ সাল নাগাদ ভারতীয়দের জনসংখ্যা প্রায় ১৬০ কোটি ছাড়িয়ে যাবে।
ভারতীয়দের ৫০%-এর বয়স ২৫-এর নিচে এবং ৬৫%-এর বয়স ৩৫-এর নিচে। এর থেকে আন্দাজ করা হচ্ছে যে, ২০২০ সালে পর্যন্ত ভারতীয়দের গড় বয়স দাঁড়াবে ২৯ বছর।

ভারতীয়রা প্রায় দুই হাজারেরও বেশি জাতিগোষ্ঠীর সম্মিলিত জনগোষ্ঠী। ভারতীয়দের মধ্যে বিশ্বের প্রায় প্রতিটি প্রধান ধর্মাবলম্বী মানুষের উপস্থিতি লক্ষ্য করা যায়। এছাড়াও আয় ও শিক্ষাগত যোগ্যতার মাপকাঠিতে ভারতীয়দের যে সামাজ সৃষ্টি হয়েছে, তা-ও যথেষ্ট বৈচিত্র্যপূর্ণ। ভারতীয়রা একটি বৃহত্‍ সংখ্যায় গ্রামে বসবাস করে। গ্রামে কৃষিকাজ ও কৃষিসংক্রান্ত কাজেই অধিকাংশ ভারতবাসীর আয়ের সংস্থান হয়। ২০০১ সালের জনগণনা অনুযায়ী, দেশের ৭২.২% মানুষ ৬৩৮,০০০টি গ্রামে এবং অবশিষ্ট ২৭.৮% মানুষ ৫,১০০টিরও বেশি শহর ও ৩৮০টি শহরপুঞ্জ অঞ্চলে বাস করেন।

ভারতীয়দের জনপরিসংখ্যান
ভারতীয়দের ইতিহাস
ভারতীয়দের ব্যুৎপত্তি
ভারতীয়দের বিজ্ঞান ও প্রযুক্তি